CELEX: 32007D0313
Language: lv
Date: 2007-04-30 00:00:00
Title: 2007/313/EK: Komisijas Lēmums ( 2007. gada 30. aprīlis ) saistībā ar Itālijas Republikas lūgumu piemērot samazinātas PVN likmes elektroenerģijas piegādei, ko nodrošina, lai darbinātu iekārtas, kuras izmanto apūdeņošanai, ūdens padevei un mitruma regulēšanai (izziņots ar dokumenta numuru K(2007) 1823)

8.5.2007   
            
            
               LV
            
            
               Eiropas Savienības Oficiālais Vēstnesis
            
            
               L 118/18
            
         
      KOMISIJAS LĒMUMS
   
   (2007. gada 30. aprīlis)
   saistībā ar Itālijas Republikas lūgumu piemērot samazinātas PVN likmes elektroenerģijas piegādei, ko nodrošina, lai darbinātu iekārtas, kuras izmanto apūdeņošanai, ūdens padevei un mitruma regulēšanai
   (izziņots ar dokumenta numuru K(2007) 1823)
   (Autentisks ir tikai teksts itāliešu valodā)
   (2007/313/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2006. gada 28. novembra Direktīvu 2006/112/EK par kopējo pievienotās vērtības nodokļa sistēmu (1), un jo īpaši tās 102. pantu,
   tā kā:
   
               (1)
            
            
               Ar 2006. gada 3. oktobrī Komisijā reģistrēto vēstuli, kam sekoja vēl viena vēstule, kuru reģistrēja Komisijā 2007. gada 22. janvārī, Itālija informēja Komisiju par nodomu piemērot samazinātas PVN likmes elektroenerģijas piegādei, ko nodrošina, lai apūdeņošanai konsorciji darbinātu iekārtas, kuras izmanto apūdeņošanai, ūdens padevei un mitruma regulēšanai.
            
         
               (2)
            
            
               Itālija vēlas piemērot samazinātu likmi (10 %) tādas elektroenerģijas piegādei, kas paredzēta, lai darbinātu iekārtas, kuras apūdeņošanai, ūdens padevei un mitruma regulēšanai izmanto apūdeņošanai konsorciji, ko saskaņā ar valsts tiesību aktiem uzskata par valsts tiesību subjektiem, kuri atbild par mitruma regulēšanas nodrošināšanu un citiem ar to saistītiem palīgdarbiem. Turklāt Itālijā nav citu līdzīgu subjektu, kas var vai varētu veikt līdzvērtīgas darbības.
            
         
               (3)
            
            
               Saskaņā ar Direktīvas 2006/112/EK 39. pantu pēdējā posmā nodokli par elektrības piegādi gan no pārdevējiem un izplatītājiem, gan no galapatērētājiem iekasē tur, kur klients faktiski lieto un patērē preces. Tādējādi tiek panākts, ka piegādi apliek ar nodokli valstī, kur notiek faktiskais patēriņš.
            
         
               (4)
            
            
               Maz ticams, ka paredzētais pasākums, ar ko piemērotu samazinātu PVN likmi tādas elektroenerģijas piegādei, kura paredzēta, lai darbinātu iekārtas, ko izmanto apūdeņošanai, ūdens padevei un mitruma regulēšanai, radītu konkurences traucējumus, ja ar vienādiem nosacījumiem būtu pieejams visiem konsorcijiem vai personām, kuras darbina šādas iekārtas.
            
         
               (5)
            
            
               Pasākums neparedz nekādus izņēmumus, un to nepiemēro kā noteikumu citām piegādēm saistībā ar komercdarbību, profesionālu vai citu saimniecisku darbību, jo ir vispārējs (attiecas uz visām piegādēm, kas paredzētas, lai darbinātu iekārtas, kuras izmanto apūdeņošanai, ūdens padevei un mitruma regulēšanai), tāpēc nav konkurences traucējumu riska. Tādējādi Direktīvas 2006/112/EK 102. panta nosacījums ir izpildīts, un Itālijai jāatļauj piemērot minēto pasākumu,
            
         IR PIEŅĒMUSI ŠO LĒMUMU.
   1. pants
   Ar šo Itālijai atļauj piemērot samazinātu PVN likmi elektroenerģijas piegādei, ko nodrošina, lai darbinātu iekārtas, kuras izmanto apūdeņošanai, ūdens padevei un mitruma regulēšanai.
   2. pants
   Šis lēmums ir adresēts Itālijas Republikai.
   
      Briselē, 2007. gada 30. aprīlī
      
         
            Komisijas vārdā —
         
            Komisijas loceklis
         
         László KOVÁCS
         
      
   
   
      (1)  OV L 347, 11.12.2006., 1. lpp. Direktīvā grozījumi izdarīti ar Direktīvu 2006/138/EK (OV L 384, 29.12.2006., 92. lpp.).